
                 __.__.2012.a nr ____- k
Riigihanke „Narva koolieelse lasteasutuse pingviin sisustuse ostmine II“ (134390) 

avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 16.05.2012. a korraldusega nr 418-k kinnitati riigihanke „Narva koolieelse lasteasutuse pingviin sisustuse ostmine II“ hankedokumendid ning tehti Narva Linnavalitsuse Linnavara- ja Majandusametile ülesandeks viia läbi avatud hankemenetlus. 21.05.2012.a. avaldati riigihangete registris hanketeade viitenumbriga 134390. 

Pakkumuste esitamise tähtpäevaks oli 05.06.2012.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus 13.06.2012.a. Narva Linnavalitsuse riigihankekomisjoni koosolekul. Edukaks tunnistati OÜ Virelton pakkumus.
28.06.2012.a. saatis Narva Linnavalitsuse Linnavara- ja Majandusamet OÜ-le Virelton hankelepingu projekti sooviga hankeleping 29.06.2012.a. allkirjastada.

04.07.2012.a. teatas OÜ Virelton, et loobub pakkumusest ja loovutab koha teisele pakkujale.

Narva Linnavalitsuse riigihankekomisjoni 09.07.2012.a. koosolekul tunnistati edukaks Inest Market AS pakkumus.
Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada riigihanke „Narva koolieelse lasteasutuse pingviin sisustuse ostmine II“ (viitenumber: 134390) avatud hankemenetluse tulemused ning tunnistada võitjaks Aktsiaselts Inest Market (reg 10158185) pakkumus kogumaksumusega 226 999,80 (kakssada kakskümmend kuus tuhat üheksasada üheksakümmend üheksa koma kaheksakümmend) eurot (sisaldab käibemaksu).

4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

